The Thinning

***The Thinning*** er en amerikansk thriller fra 2016 regissert av Michael Gallagher. Hovedrollene spilles av Logan Paul, Peyton List og Lia Marie Johnson. Historien er lagt til en dystopisk fremtid, hvor mennesker blir drept for å hindre enda mer over-befolkning i verden. Filmen hadde premiere i oktober 2016.

## Handlingsreferat
I år 2039, på grunn av overbefolkning, instruerer FN at alle nasjoner burde kutte befolkningen med 5 prosent hvert år. USA implementerer 10-241 også kalt «the Thinning» som er en test hvor alle som får alt for lave karakterer kommer til å bli henrettet. Blake Redding, sønn av guvernør Dean Redding fra Texas, er en tenåring som er forelsket i en jente som heter Ellie Harper. Men Blake består The Thinning, samtidig som Ellie mislykkes.

Blake ringer faren sin i et forsøk på å frigjøre Ellie, men han nekter å forandre reglene. Ett år senere før neste test lager Blake en video som sier at han planlegger å stryke på neste The Thinning for å teste farens lojalitet. Men Redding oppdager denne kunngjøringen, og Mason King - også leder av Department of Population Control - blir beordret til å la Blake passere uavhengig av poengsummen hans. Mason bytter derfor ut poengsummen hans med den begavede klassekameraten Laina Michaels, og Blake lykkes med testen på Lainas bekostning. Men en lærer som heter Ms. Birch gir i all hemmelighet Laina et nøkkelkort, slik at hun kan låse opp dørene og komme seg unna. Blake ødelegger skolens strøm-tilførsel, i håp om at Laina kan komme seg unna.

Etter en rekke eskapader med vaktene, går Laina til et server-rom ved skolen for å sjekke poengsummene. Der oppdager hun at resultatene fra testene blandes, noe som resulterer i urettmessige dødsfall til mange elever som egentlig hadde bestått testene. Laina gir disse opplysningene til venninnen Kellan, et nyhetsanker. Men Laina blir snart oppdaget på kamera, og blir dermed tatt med til The Thinning. Blake forsøker å løslate alle studentene som egentlig skulle senddes til The Thinning, men blir snart oppdaget av vaktene.

Etter at fotografier av systemets mishandling blir lekket, henretter Redding motvillig alle de som faktisk hadde mislyktes - inkludert sønnen Blake - ved injeksjon. Men Laina overlever, og blir gjenforent med sin yngre søster Corrine - så vel som Birch, som har tatt seg av Corrine etter at moren hennes døde. Men Blake og resten av de som hadde mislykkes på testene blir i virkeligheten tatt med til et underjordisk område, hvor veldig mange mennesker er nødt til å arbeide for teknologi-selskapet Assuru Global. Blake våkner sakte fra det som egentlig var et stoff som fikk ham til å sove, og han møter igjen Ellie Harper.

## Skuespillere
* Logan Paul som Blake Redding
* Peyton List som Laina Michaels
* Lia Marie Johnson som Ellie Harper
* Calum Worthy som Kellan Woods
* Ryan Newman som Sarah Foster
* Michael Traynor som Mason King
* Stacey Dash som Kendra Birch
* Matthew Glave som guvernør Dean Redding
* Robert Gant som Vince Davi
* Kiersten Warren som Barbara Michaels
* Jana Winternitz som Ms. Cole
* Patrick O’Sullivan som Mr. P. Glass
* Amy Paffrath som Wendy Banks
* Jeff Corbett som Victor Woods
* Laura Harring som Georgina Preston
* Aria Leabu som Corrine Michaels
* Marcel Nahapetian som Joey Michaels

## Eksterne lenker
* 
* Film-trailer, youtube.com